REGULAMENT PRIVIND MODUL DE UTILIZARE AL MICROBUZULUI ȘCOLAR DE TRANSPORT COPII

Elaborat în baza prevederilor Regulamentului de organizare și funcționare a

unităților de învățământ preuniversitar, aprobat cu OMEC nr. 4925/08.09.2005, cu completările OMECI nr. 4645/28.07.2009 și OMECT nr. 4607/2012, 4106/2010. 5619/2010.

Preluat și prelucrat după Regulamentul privind modul de utilizare al microbuzelor de transport școlar al Inspectoratelor Școlare Județene.

CAPITOLUL I

SCOPUL

**Art. 1** Scopul principal al utilizării mijloacelor de transport școlar, este transportul dus-întors al elevilor, între localitatea de domiciliu a acestora și unitatea de învățământ în care își desfășoară cursurile

**Art. 2** Alte scopuri de utilizare pentru activități specific educaționale sunt:

- transportul elevilor cu ocazia manifestărilor culturale și competițiilor sportive prevăzute în calendarul de activități ale Ministerului Educației Naționale și Cercetării Științifice;

- transportul elevilor cu ocazia vizitelor de studiu;

- transportul elevilor cu ocazia parteneriatelor școlare bilaterale naționale și internaționale;

- transportul elevilor cu ocazia proiectelor educaționale școlare și extrașcolare;

- transportul cadrelor didactice ale unității școlare, la conferințe, întâlniri de lucru, consfătuiri, fără a perturba sub nici o formă transportul elevilor la școală și spre domiciliul acestora;

- susținerea activităților culturale și sportive ale asociațiilor din comună, decontarea cheltuielilor de transport urmând să fie suportate de bugetul local;

**Art. 3** Pentru folosirea mijloacelor de transport școlar în scopurile prevăzute la art. 2 este nevoie de avizul conform al inspectorului școlar general/inspectorului școlar general adjunct atunci când deplasările se fac în afara județului sau avizul directorului școlii și al primatului comunei Moldoveni când deplasările se fac în județ.

Avizul se obține în urma întocmirii de către coordonatorul grupului a unui memoriu justificativ în acest sens.

**Art. 4** Utilizarea microbuzului școlar pentru transportul elevilor este permisă doar dacă acesta îndeplinește toate condițiile legale (se află în stare tehnică corespunzătoare, sunt dotate conform legislației în vigoare, unitatea posedă certificat de transport în cont propriu pentru microbuzul respectiv, sunt achitate taxele de drum, asigurarea RCA, asigurarea pentru persoanele transportate, etc.).

Cheltuielile implicate în îndeplinirea condițiilor prevăzute la aliniatul anterior cad în sarcina consiliului local și trebuie prevăzute ca atare în bugetul unităților școlare.

CAPITOLUL II

UTILIZAREA MICROBUZULUI

**Art. 5** Pentru mijloacele de transport școlar conducerea unității de învățământ este cea care stabilește orarul de funcționare, traseul, numărul de elevi transportați într-o cursă și numărul de curse efectuate zilnic.

**Art. 6** La stabilirea orarului de funcționare se vor avea în vedere:

* Orele de începere ale cursurilor;
* Timpului necesar parcurgerii traseului;
* Starea drumurilor;
* Condițiile meteo în funcție de anotimp;numărul de curse efectuate de respectivul mijloc de transport;
* Orice alt factor care poate influența orarul de funcționare.

În cazuri bine justificate se solicită printr-un memoriu justificativ aprobarea inspectoratului școlar general pentru decalarea orelor de începere a cursurilor.

**Art. 7** a) Traseul cu stațiile de îmbarcare și debarcare ale elevilor va fi discutat în Consiliul de Administrație al unității școlare și propus spre aprobare Consiliului Local al localității de unde provin elevii.

b) Stațiile de îmbarcare – debarcare precum și orele de îmbarcare-debarcare vor fi trecute obligatoriu în foaia de parcursa conducătorului auto (dus și întors).

c) Pentru orice incident petrecut în timpul îmbarcării-debarcării elevilor, în alte locuri decât cele stabilite, va fi răspunzător direct conducătorul auto sau persoana care decide acest lucru.

d) În cazul transportului elevilor din ciclul preșcolar și primar aceștia vor fi obligatoriu însoțiți pe întreaga durată a deplasării de către un cadru didactic numit prin decizie a directorului în acest sens. Se recomandă asigurarea prezenței unui cadru didactic pe întreaga durată a deplasării indiferent de vârsta elevilor, în scopul supravegherii acestora și asigurării condițiilor de securitate.

**Art. 8** Numărul de elevi transportați într-o cursă nu poate depăși numărul locurilor. Numărul de curse efectuate zilnic se face cu consultarea și cu avizul Consiliului Local al localității respective.

**Art. 9** În cazuri bine justificate și fără a perturba graficul de transport al elevilor, microbuzele pot fi folosite și pentru transportul cadrelor didactice sau alte categorii de angajați ai unității de învățământ sau administrației publice locale specificându-se exact, nominal persoanele angajate ale instituției care se deplasează, pe ce rute și pe grafice orare.

**Art. 10** Pentru utilizarea microbuzului și pe alte trasee decât cele stabilite, fără a perturba graficul de transport al elevilor, este nevoie de o notă de fundamentare întocmită de directorul școlii și avizată de către inspectorul școlar general/inspectorul general adjunct. Acest lucru este posibil temporar și în cazuri bine justificate, în condițiile respectării legislației în vigoare în ceea ce privește transportul de persoane.

**Art. 11** Microbuzele școlare nu pot efectua transport public de persoane la terți persoane sau unități.

Se interzice cu desăvârșire transportul simultan al elevilor și altor persoane care nu sunt angajați ai unității de învățământ deservite de microbuzul școlar.

După efectuarea ultimului transport de elevi, de la instituția de învățământ spre domiciliul acestora, microbuzul școlar va fi parcat în curtea P.S.I. de unde va fi preluat a doua zi și numai după o verificare prealabilă a stării tehnice a cestuia.

Răspunderea disciplinarea pentru încălcarea prevederilor acestui articol aparține conducătorului mijlocului de transport și poate conduce în funcție de repetabilitate și gravitate până la desfacerea contractului de muncă.

**Art. 12** Aceste microbuze școlare pot efectua transport de persoane în afara granițelor țării ( în spațiu uniunii europene) în condițiile legii și cu respectarea tuturor regulamentelor naționale și internaționale privind transportul rutier public de persoane.

**Art.13** responsabilitatea privind eliberarea foilor de parcurs, semnarea, precum și trimiterea conducătorilor auto cu microbuzele școlare pe traseele stabilite o are conducătorul de transport al unității școlare deținătoare a microbuzului (sau a Consiliului Local în cazul în care microbuzul este înmatriculat pe acesta), cu respectarea cu strictețe a regulamentelor de transport persoane intern și internațional.

CAPITOLUL III

CONDUCĂTORUL AUTO

**Art. 14** Ocuparea postului de conducător auto se face cu respectarea legislației în vigoare.

**Art. 15** În cazul în care postul de conducător auto este aflat pe lista de posturi a primărie sau a Consiliului Local al localității respective, răspunzător pentru organizarea concursului pe acest post este primăria sau consiliul local, care face toate demersurile privind organizarea acestui concurs, conform legislației în vigoare.

Inspectoratul județean neamț poate nominaliza un reprezentant care va participa la concursul pentru ocuparea postului în calitate de observator. Acesta va consemna într-un proces verbal observațiile legate de modul de organizare și desfășurare a concursului.

**Art. 16** Salarizarea conducătorului auto se va face conform legilor în vigoare în funcție de vechime, categorie, etc.

Fișa postului de conducător auto va cuprinde obligatoriu cel puțin prevederile prezentului regulament referitoare la conducătorul auto.

**Art. 17** Programul de lucru al conducătorului auto se va stabili de către angajator conform legislație în vigoare. Acest program va ține cont de orarul de transport ale elevilor, orar ce nu poate fi perturbat.

**Art. 18** Documentele care vor însoți permanent conducătorul auto, la bordul microbuzului școlar:

* Cartea de identitate sau buletinul de identitate;
* Permisul de conducere (obligatoriu categoria ,,D,,;
* Atestat profesional în original, pentru conducătorul auto care efectuează transport public de persoane în termen de valabilitate;
* Fișa medicală în termen de valabilitate;
* Aviz psihologic de la cabinet autorizat Ministerul Transporturilor;
* Cartelă tahograf electronic emisă de ARR pe numele conducătorului auto;
* Copie conform cu originalul vizat conform cu originalul de directorul școlii după contractul de muncă a acestuia;
* Tabel nominal cu elevii ( sau profesorii) transportați, vizat de către directorul de unitate școlară, consiliul local sau primărie( dacă este cazul);
* Legitimație de serviciu conducător auto;

**Art. 19** Conducătorul auto va avea în permanență în timpul cât conduce microbuzul școlar următoarele documente:

* Copie carte de identitate autovehicul;
* Certificat de înmatriculare în original, având Inspecția tehnică periodică (ITP) la zi, obligatoriu la 6 luni, conform prevederilor legale;
* Asigurare de răspundere civilă auto (RCA), aflată în termen de valabilitate;
* Asigurare de persoane și bunuri transportate aflate în termen de valabilitate;
* Copie conform cu originalul, ștampilată și semnată de directorul unității școlare, ,,certificatului de transport în cont propriu,, pentru transportul public de persoane în trafic intern și internațional, a autovehiculului aflat în termen de valabilitate;
* Foaia de parcurs eliberată pentru ziua respectivă, completată, semnată și ștampilată;
* Rovinieta ( taxa de drum) aflată în termen de valabilitate;
* Dovada de verificare a aparatului tahograf electronic și a limitatorului de viteză, în original aflat în termenul de valabilitate;
* Descărcarea datelor din aparatul tahograf electronic și descărcarea cartelei electronice tahograf, la o firmă agreată de ARR, conform prevederilor legale;

**Art. 20** Răspunderea pentru integritatea, existența și păstrarea tuturor documentelor menționate la articolele de mai sus o are conducătorul auto al microbuzului școlar

**Art. 21** Responsabilități și sarcini ale conducătorului auto:

* Respectă cu strictețe actele normative care reglementează circulația pe drumurile publice;
* Înainte dea pleca în cursă are obligația să verifice starea tehnică a autovehicululuii pe care îl conduce;
* Efectuează îngrijirea zilnică autovehiculului;
* Nu pleacă în cursă dacă se constată defecțiuni, nereguli ale autovehiculului și își anunță imediat coordonatorul de transport pentru a se remedia defecțiunile;
* Prea foaia de parcurs pentru ziua respectivă și predă foaia din ziua precedentă completată la toate rubricile ( după cum indică formularul), diagrame, bonuri de transport și bonuri de combustibil;
* Nu circulă fără ca aparatul tahograf – controlul de înregistrare a numărului de km parcurși să fie în funcțiune;
* Menține starea tehnică corespunzătoare a autovehiculului avut în primire;
* Face toate demersurile legale pentru pregătirea de iarnă a microbuzului ( anvelope de iarnă, lanțuri antiderapante, verificarea instalațiilor de climatizare și încălzire a microbuzului, etc.);
* Parchează autovehiculul la locul și ora stabilite prin foaia de parcurs, respectând regulile de parcare;
* Păstrează certificatul de înmatriculare, copia conformă ale licenței de transport, precum și actele mașinii în condiții corespunzătoare și le prezintă la cerere, organelor de control;
* Se preocupă permanent de îmbunătățirea cunoștințelor sale profesionale și legislative în domeniul transporturilor;
* Execută operativ și corect sarcinile de serviciu trasate de superiorii ierarhici, respectând disciplina muncii;
* Se comportă civilizat în relațiile cu cadrele didactice, elevii, colegii de serviciu, superiorii ierarhici și organele de control;
* Va avea o ținută decentă și corespunzătoare unui conducător auto;
* Respectă regulamentul de ordine interioară al instituției;
* Îndeplinește orice alte sarcini trasate de conducere;
* Comunică imediat coordonatorului de transport – telefonic sau prin orice alt mijloc – orice eveniment de circulație în care este implicat;
* Are obligația să nu schimbe poziția autovehiculului implicat în accident, până la sosirea organelor poliției și să asigure păstrarea urmelor la locul accidentului, dacă acesta a avut ca rezultat moartea, vătămarea integrității corporale sau a sănătății vreunei persoane sau dacă accidentul constituie infracțiune sau sa produs ca urmare a unei infracțiuni;
* Să se prezinte la examinarea medicală și psihologică atunci când este trimis de coordonatorul de transport din unitatea de învățământ;
* Respectă și îndeplinește cu strictețe normele PSI și protecția muncii.

CAPITOLUL IV

PARTICIPAREA LA ACTIVITĂȚII EDUCATIVE ȘCOLARE ȘI EXTRAȘCOLARE

**Art. 22** Efectuarea transportului pentru activități educative școlare și extrașcolare (inclusive excursiile) se va efectua de regulă în afara orelor de curs sau în vacanțe.

Este interzisă cu desăvârșire perturbarea graficului de transport școlar al elevilor la și de la școală cu ajutorul microbuzelor școlare.

Transportul de elevi efectuat pentru activități educative școlatr4e și extrașcolare se supune regulilor transportului școlar prevăzute de prezentul regulament.

**Art. 23** Deplasarea echipajelor cu copii la toate activitățile deservite de către microbuz se va face doar după aprobarea deplasării de către conducerea unității școlare, respectiv directorul instituției, primarul comunei Moldoveni, precum și a inspectorului școlar general/ inspectorului școlar general adju7nct, atunci când este cazul după prelucrarea și însușirea de către elevi a normelor de comportament și siguranță pe toată perioada efectuării transportului.

**Art. 24** Participarea echipajelor de elevi proveniți de la unitățile școlare deținătoare de microbuze școlare precum și a elevilor proveniți de la unitățile școlare arondate acestora, la activități organizate de către Ministerul Educației Naționale și Cercetării Științifice, sau a altor instituții publice sau private, aflate în parteneriat sau colaborare cu unitatea școlară deținătoare de microbuz (parteneriate, colaborări, competiții, seminare, etc, aprobare de către ISJ Neamț), se poate face doar în cazul existenței unei invitații oficiale scrise din partea acestor parteneri.

Invitația va fi trecută pe numele unității școlare respective și va conține obligatoriu:

* Denumirea organizatorului;
* Competiția, parteneriatul, etc;
* Perioada de desfășurare;
* Locația;
* Condiții de cazare și masă;
* Program de desfășurare.

Directorul consiliului de administrației al unității școlare trebuie să aprobe participarea la acțiunea respectivă.

**Art. 25** directorul unității școlare este cel care are responsabilitatea numirii delegatului (conducătorului de grup) în cazul pentru participării grupurilor de elevi la aceste activități sau acțiuni educative școlare și extrașcolare.

**Art. 26** Pe toată durata efectuării deplasării, conducătorii de grup vor fi direct răspunzători de buna desfășurare a deplasării, de integritatea fizică a elevilor, precum și de respectarea programului și a condițiilor aprobate pentru deplasarea respectivă.

**Art. 27** În funcție de durata și lungimea traseului sunt absolut obligatorii respectarea condițiilor legale privind numărul conducătorilor auto și a timpilor de repaus și de marș.

Conducerea unității școlare și primăria comunei Moldoveni va lua măsuri pentru asigurarea pe perioada deplasării a numărului de conducători auto necesari conform prevederilor legale.

**Art. 28** Fiecare unitate școlară deținătoare de microbuz de transport școlar va întocmi și păstra un dosar complet cu toate activitățile efectuate cu microbuzul școlar, separat față de activitățile zilnice, cu transportul elevilor la școală și invers.

**Art. 29** Indiferent cu ce mijloc de transport se face deplasarea pentru acțiunile prevăzute la art. 2 obținerea avizului inspectorului școlar general/inspectorului școlar general adjunct atunci când este cazul, se face în urma prezentării unui dosar care sa conține:

-adresă din partea unității școlare privitoare la efectuarea deplasării care va cuprinde: - justificarea deplasării;

- durata deplasării;

- traseul;

- numărul de participanți (elevi , profesori, conducători auto);

- din ce fonduri sunt asigurate cheltuielile de deplasare (combustibil, taxe de drum, roviniete, în cazul efectuării deplasărilor în străinătate, cazare, masă, etc.) și faptul că aceste cheltuieli vor fi asigurate pe toată durata efectuării deplasării.

- pentru microbuzul școlar copii xerox conforme cu originalul vizate de director după: - cartea de identitate a microbuzului;

- certificatul de înmatriculare a microbuzului având inspecția tehnică periodică (ITP) în termen de valabilitate;

- certificat de transport în cont propriu pentru transportul public de persoane în trafic intern și internațional, autovehiculului, aflat în termen de valabilitate;

- rovinieta (taxa de drum), aflată în termen de valabilitate;

- polița de asigurare de răspundere civilă auto (RCA) aflată în termenul de valabilitate;

- polița de asigurare de persoane și bunuri transportate, aflate în termen de valabilitate;

- dovada de verificare a aparatului tahograf electronic, si a limitatorului de viteză aflată în termen de valabilitate;

- pentru conducătorul / conducătorii auto care efectuează deplasarea copii xerox conforme cu originalul vizate de director după:

- documentul /documentele de identitate;

- permisul /permisele de conducere (minim categoria D)

- atestatul /atestatele profesionale în termen de valabilitate;

- fișa/ fișele medicale aflate în termen de valabilitate 1 an;

- avizul /avizele psihologice de la un cabinet autorizat de Ministerul transporturilor aflat/aflate în termen de valabilitate;

- cartela tahograf electronic emisă de ARR pe numele conducătorului auto – aflată în termen de valabilitate;

- legitimația de serviciu a conducătorului auto, vizată pe anul în curs;

- tabel nominal cu elevii(sau profesorii) transportați, vizat de către directorul de unitate școlară;

- instructaj privind normele de comportament și de siguranță pe perioada efectuării deplasării a tuturor participanților la deplasare semnat de fiecare persoană, indiferent de vârstă;

- acordul părinților privind participarea elevilor la deplasare și faptul că au luat la cunoștință conținutul instructajului privind normele de comportament și siguranță ce le a fost prelucrate elevilor.

CAPITOLUL V

CHELTUIELI

**Art. 30** Cheltuielile cu utilizare și întreținerea microbuzelor de transport școlar se estimează luând în considerare:

* Rutele aprobare;
* Starea tehnică a microbuzului;
* Taxele legale obligatorii;3
* Costurile reviziilor periodice obligatorii;

Toate aceste cheltuieli vor fi incluse in proiectul în proiectul de buget prezentat primăriei la începutul fiecărui an financiar (sau cu ocazia eventualilor rectificări de buget) după aprobarea bugetului de către consiliul local, execuția bugetului revine unității de învățământ.

**Art. 31** Nu se vor percepe sub nici o formă taxe de la elevi pentru transportul elevilor de la domiciliu la școală și de la școală la domiciliu.

**Art. 32** Unitățile de învățământ preuniversitar pot efectua transport de persoane cu autovehiculele în proprietate și cu microbuze destinate transportului școlar pentru deplasarea elevilor care nu pot fi școlarizați în localitatea de domiciliu și pentru deplasarea elevilor / cadrelor didactice la activități în interesul învățământului.

CAPITOLUL VI

DISPOZIȚII FINALE

**Art. 33** orice modificare ce se dorește a fi adusă mi9crobuzului trebuie aprobată în prealabil de către consiliul de administrație al unității deținătoare de microbuz și apoi va fi obligatoriu omologată de către Registrul Auto Român conform legilor în vigoare.

**Art. 34** Prezentul Regulament întră în vigoare începând cu data aprobării prin HCL și va fi adus la cunoștință instituției școlare.

PREŞEDINTELE ŞEDINŢEI,

CONSILIER, CONTRASEMNEAZĂ:

Ioan FUIOAGĂ SECRETARUL COMUNEI

Marcela Gabriela CEPREAGĂ